​उत्तर प्रदेश में विधानसभा चुनाव से पहले अखिलेश यादव और शिवपाल यादव के बीच टिकट बंटवारे को लेकर झगड़ा शुरू हुआ था. दोनों ही अपने-अपने खेमे के नेताओं को टिकट देना चाहते थे. शिवपाल उस समय प्रदेश अध्यक्ष थे उनका दावा था कि इस हैसियत से टिकट बंटवारा उनकी मर्जी से होना चाहिये लेकिन अखिलेश यादव का कहना था कि वह उत्तर प्रदेश के मुख्यमंत्री हैं जनता के बीच उन्हें जाना है. इसके बाद गायत्री प्रसाद प्रजापति को लेकर झगड़ा शुरू हुआ. बाद में यह लड़ाई पहले परिवार और फिर मंच पर आकर शुरू हो गई. अखिलेश यादव के पक्ष में उस समय ज्यादातर विधायक थे जिसके दम पर उन्होंने पार्टी के कार्यालय और फिर राष्ट्रीय अध्यक्ष के पद पर कब्जा कर लिया.